বিচারপতি ভার্মাকে বিচারবিভাগীয় কাজ না দেওয়া হয়, সুপ্রিম নির্দেশ

নয়াদিল্লি: হিসাব-বহির্ভূত টাকা উদ্ধার কাণ্ডে দিল্লি হাইকোর্টের (Delhi High Court) বিচারপতি যশবন্ত ভার্মার (Justice Yashwant Verma) বিরুদ্ধে তিন সদস্যের তদন্ত কমিটি গঠন করল সুপ্রিম কোর্ট (Supreme Court)। এই কমিটিতে রয়েছেন পঞ্জাব ও হরিয়ানা হাইকোর্টের প্রধান বিচারপতি শীল নাগু, হিমাচল প্রদেশ হাইকোর্টের প্রধান বিচারপতি জিএস সান্ধাওয়ালিয়া এবং কর্নাটক হাইকোর্টের প্রধান বিচারপতি অনু শিবরমন।

আরও পড়ুন: অবশেষে স্কুলে ‘যৌন শিক্ষা’ চালুর সিদ্ধান্ত নিল কর্নাটক সরকার

গত ১৪ মার্চ হোলির সময় দিল্লি হাইকোর্টের বিচারপতি ভার্মার বাড়িতে আগুন লাগে। অগ্নিকাণ্ডের সময় বিচারপতি ভার্মা শহরে ছিলেন না। পরিবারের লোকজন দমকলে খবর দেন। দমকল আগুন নেভাতে এসে বাংলোর একটি ঘরে থরে থরে সাজানো বিপুল পরিমাণ নগদ টাকা উদ্ধার হয়। বিষয়টি জানাজানি হওয়ার পর সুপ্রিম কোর্টের প্রধান বিচারপতি খন্নার নেতৃত্বে কলেজিয়াম আলোচনায় বসে। বিষয়টি নিয়ে দিল্লি হাইকোর্টের প্রধান বিচারপতির কাছে রিপোর্টও তলব করা হয়। সুপ্রিম কোর্টের তরফে জানানো হয়েছে, যত দিন পর্যন্ত বিষয়টি নিষ্পত্তি না হচ্ছে, তত দিন বিচারপতি ভার্মাকে কোনওরকম বিচারবিভাগীয় কাজ না দেওয়া হয়। তা নিশ্চিত করার জন্য দিল্লি হাইকোর্টের প্রধান বিচারপতিকে নির্দেশ দিয়েছে শীর্ষ আদালতের প্রধান বিচারপতি।

অন্য খবর দেখুন